Seria BD a avut viață scurtă din cauza...miliției. Sebastian Papaiani, interpretul plutonierului Căpșună din seria Brigada Divers (BD), a povestit la emisiunea Te pui cu blondele motivul pentru care comedia a avut doar trei părți. Filmul a fost oprit din cauza unui general care nu a gustat comedia, considerând că BD își bate joc de miliție.

„A fost un general. Generalul Constantin. Un rom inteligent a oprit filmul. Era deștept foc! Ardea! A oprit filmul pentru că a considerat că ne băteam joc de miliție. După ce am terminat trei filme și-a dat seama. Vă dați seama ce deștept era?!”

Publicitate

Cum a pus Generalul Constantin bețe-n roate serialului? „N-a mai dat uniforme, n-a mai dat pistoale fără gloanțe. N-a mai dat voie miliției să meargă cu noi la filmări”, a dezvăluit Papaiani.

Interpretul plutonierului Căpșună a mai povestit că Nicolae Țic, unul dintre cei care a scris celebra serie, făcuse scenariul pentru 11 filme de o oră și 45 de minute.

Iulia Bunea

iulia.buneapaginademedia.ro